તાજમહેલની આસપાસ પ્રદૂષણના મુદ્દે સુનાવણી કરતા બુધવારે સુપ્રિમ કોર્ટે યુપી સરકાર અને કેન્દ્ર સરકારની આકરી ઝાટકણી કાઢી. સુપ્રિમ કોર્ટે કહ્યુ કે તાજને બચાવવાની વાત કરવી બહુ જ નિરાશાજનક છે. હવે આ ઐતિહાસિક ઈમારતને પ્રદૂષણથી બચાવવા મામલે સુપ્રિમ કોર્ટ 31 જુલાઈથી રોજિંદી સુનાવણી કરશે. કોર્ટે આગ્રાના તાજમહેલની આસપાસ પ્રદૂષણના સ્ત્રોત જાણવા માટે એક વિશેષ સમિતિની રચનાનો આદેશ આપ્યો અને તેને રોકવાના ઉપાયો માટે સૂચનો આપ્યા.